

**Қазақстан Республикасы Экономика және бюджеттiк жоспарлау министрлiгiнiң кейбiр мәселелерi**

Қазақстан Республикасы Үкіметінің 2003 жылғы 20 тамыздағы N 837 қаулысы

      Қазақстан Республикасы Президентiнiң "Қазақстан Республикасының мемлекеттiк басқару жүйесiн одан әрi жетiлдiру шаралары туралы" 2002 жылғы 28 тамыздағы N 931  Жарлығының 3-тармағының 5) тармақшасына сәйкес Қазақстан Республикасының Үкiметi қаулы етеді:

      1. Қазақстан Республикасы Үкiметiнiң кейбiр шешiмдерiне мынадай өзгерiстер мен толықтырулар енгiзiлсiн:   
      1) күші жойылды - ҚР Үкіметінің 2012.06.07 № 753 (алғашқы ресми жарияланғанынан кейін күнтiзбелiк жиырма бiр күн өткен соң қолданысқа енгiзiледi) Қаулысымен;  
      2) күші жойылды - ҚР Үкіметінің 05.08.2013 № 796 қаулысымен;  
      3) "Экономикалық зерттеулер институты" мемлекеттiк мекемесiн "Экономикалық зерттеулер институты" республикалық мемлекеттiк кәсiпорны етiп қайта ұйымдастыру туралы" Қазақстан Республикасы Үкiметiнiң 1999 жылғы 27 сәуiрдегi N 488  қаулысында (Қазақстан Республикасының ПҮКЖ-ы, 1999 ж., N 15, 160-құжат):   
      2-тармақта:   
      ", сондай-ақ оған қатысты мемлекеттiк меншiктiң құқық субъектiсiнiң функцияларын жүзеге асыратын" деген сөздер алынып тасталсын;   
      "Экономика" деген сөзден кейiн "және бюджеттiк жоспарлау" деген сөздермен толықтырылсын;   
      4) "Арнайы бағдарламалардың ғылыми-әдiстемелiк орталығы" республикалық мемлекеттiк қазыналық кәсiпорнын құру туралы" Қазақстан Республикасы Үкiметiнiң 2001 жылғы 23 сәуiрдегi N 541 қаулысында:   
      2-тармақта:   
      ", сондай-ақ Кәсiпорынға қатысы бойынша мемлекеттiк меншiк құқығы субъектiсi функцияларын жүзеге асырушы органы" деген сөздер алынып тасталсын;   
      "сауда" деген сөз "бюджеттiк жоспарлау" деген сөздермен ауыстырылсын;   
      5) <\*>   
       Ескерту. 5)-тармақшаның күші жойылды - ҚР Үкіметінің 2004.10.28. N  1116 қаулысымен.  
      Ескерту. 1-тармаққа өзгеріс енгізілді - ҚР Үкіметінің 05.08.2013 № 796 қаулысымен.  
      2. Қазақстан Республикасының Экономика және бюджеттiк жоспарлау министрлiгi осы қаулыдан туындайтын қажеттi шараларды қабылдасын.

      3. Мыналардың күшi жойылды деп танылсын:   
      1) "Қазақстан Республикасы Үкiметiнiң 2001 жылғы 31 қаңтардағы N 165 қаулысына толықтырулар енгiзу туралы" Қазақстан Республикасы Үкiметiнiң 2001 жылғы 18 мамырдағы N 653  қаулысы (Қазақстан Республикасының ПҮКЖ-ы, 2001 ж., N 18, 230-құжат);   
      2) "Қазақстан Республикасы Үкiметiнiң 2001 жылғы 31 қаңтардағы N 165 қаулысына толықтырулар мен өзгерiс енгiзу туралы" Қазақстан Республикасы Үкіметінің 2001 жылғы 2 мамырдағы N 589  қаулысы (Қазақстан Республикасының ПҮКЖ-ы, 2001 ж., N 16, 208-құжат);   
      3) "Қазақстан Республикасы Үкiметiнiң 2001 жылғы 31 қаңтардағы N 165 қаулысына толықтыру енгiзу туралы" Қазақстан Республикасы Үкiметiнiң 2001 жылғы 16 қазандағы N 1332  қаулысы (Қазақстан Республикасының ПҮКЖ-ы, 2001 ж., N 36-37, 464-құжат).

      4. Осы қаулы қол қойылған күнiнен бастап күшiне енедi және өз күшiн "Экономикалық зерттеулер институты" республикалық мемлекеттiк кәсiпорынына қатысты 2002 жылғы 1 қарашадан бастап туындаған құқықтық қатынастарға қолданады.

*Қазақстан Республикасының*   
*Премьер-Министрі*

Қазақстан Республикасы    
Үкіметінің         
2003 жылғы 20 тамыздағы    
N 837 қаулысына       
қосымша

Қазақстан Республикасы    
Үкiметiнiң          
2002 жылғы 4 қыркүйектегi    
N 970 қаулысымен       
бекiтiлген

**Қазақстан Республикасы Экономика және**   
**бюджеттiк жоспарлау министрлiгінiң қарамағындағы**   
**ұйымдардың тізбесі**

      1. "Қазақстан Республикасы Экономика және бюджеттiк жоспарлау министрлігінiң Шаруашылық басқармасы" республикалық мемлекеттiк қазыналық кәсiпорны.   
      2. "Экономикалық зерттеулер институты" республикалық мемлекеттiк кәсiпорны (шаруашылық жүргізу құқығында).   
      3. "Арнайы бағдарламалардың ғылыми-әдiстемелiк орталығы" республикалық мемлекеттiк қазыналық кәсiпорны.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК